Når er det best å reise til Bahamas?
Den beste tiden å reise til Bahamas på er fra midten av desember til midten av april, og dette er også ansett som høysesongen for turister. Det er behagelige temperaturer gjennom hele året på Bahamas, men noen måneder byr på mer regnvær. I høysesongen er det både tørt og varmt. Det er også på denne tiden de fleste reiser hit, spesielt fordi det er behagelig å unnslippe det kalde været i nord i disse månedene. Skal du bestille fly til Bahamas med hotell i juleferien eller påsken, bør du bestille i god tid. Denne perioden er også bra for dykking og lange dager på stranden. Dersom du heller vil ha en mer budsjettvennlig reise til Bahamas, kan det være en god ide å reise fra før jul eller tidlig januar og sent i februar, før påskeferier og amerikanernes såkalte «spring break». Reiser du fra sent i april til tidlig i desember, vil du ha mer plass for deg selv, og billigere opphold. Vær obs på at mange hoteller driver vedlikehold i lavsesongen, så det kan være oppussingsarbeid på mange av hotellene og resortene. I mai-oktober er det også mer nedbør, spesielt på de nordligste øyene.